als_Latn dik_Latn sag_Latn
Protagonisti i trazirave në Xhenova në 2010-n, bëri 7 muaj burg në Itali, ndërsa më pas u ekstradua në Serbi, ku në maj të 2011-ës i lirua. Këtë herë rrezikon dënim 5-vjeccar
Urdhër arresti për Ivan Bogdanov. Ultranacionalisti serb dhe pjestar i Ultra Boys të Crvena Zvezdës, nën grupim i “Delije” (tifogrupi më i madh i skuadrës së kryeqytetit, bashkë me rivalët e Partizanit, Grobari) është vënë në ndjekje nga policia serbe, me akuzën që ka hyrë në fushën e blertë të lojës, edhe pse kjo ishte e ndaluar. Por, jo vetëm kaq, sepse sipas burimeve serbe, bëhet fjalë se “Ivani i Tmerrshëm” ka hyrë fshehurazi në stadiumin e Partizanit dhe është fshehur mes turmës, duke dalë në momentin e kaosit dhe, madje, duke kërcënuar futbollistët shqiptarë. Kanë qenë lojtarët serbë dhe disa pjestarë të sigurisë ato që e kanë detyruar të largohet dhe të kthehet nga kishte zbritur, pra në pjesën lindore të stadiumit, ku ndodheshin gjithashtu pjestarë të tjerë ultranacionalistë dhe ekstremistë serb.
Bogdanov, që vetëm katër vjet më parë, në “Marassi” të Xhenovës, gjatë ndeshjes Itali-Serbi, përvecc se dogji flamurin shqiptar, preu rrjetat rrethuese dhe shkaktoi trazira duke ndërprerë ndeshjen (axurrët morën pikët në tavolinë), ishte edhe pjesë e hedhjeve të sendeve të forta në fushë dhe tymueseve, duke bërë shenja nacionaliste gjithashtu. Ai u arrestua dhe u dërgua në një burg femrash në periferi të Xhenovës, për t’u ekstraduar në serbi pas shtatë muajsh. Por, në maj të vitit 2011, ai u lirua me kusht dhe, disa muaj më vonë, u pa sërish në tribunën e stadiumit të Crvena Zvezdës duke bërë tifo në derbin me Partian Beogradin. Të kujtojmë që ai është përjashtuar përjetë për të shkelur në vendet e Bashkimit Europian. Por, asgjë nga këto s’e ndaloi të zbriste sërish në fushë, edhe pse dënimi prej 5 vjetësh jashtë stadiumeve vazhdon të jetë ende në fuqi. Ai tashmë rrezikon një masë ndëshkimore nga tetë muaj deri në 5 vjet heqje lirie.
Historia
Ultranacionalistët, mbartës të një urrejtje të vjetër!
Episodet kur është djegur flamuri shqiptar, apo janë përdorur simbole raciste nga pala serbe dhe sidomos slave janë të numërta. Në 2008, episodi i shëmtuar në Gelsenkirshen të Gjermanisë
Serbia, ditët e fundit me të gjithë mekanizmat e saj politikë dhe sportivë, po përpiqet të tregojë që shqiptarët kanë një urrejtje patologjike ndaj tyre, por në fakt historia e ngjarjeve të viteve të fundit, madje dhe ato me karakter sportivë, tregojnë të kundërtën. Në stadiumet ku shpesh kanë luajtur klube serbe, apo dhe përfaqësuesja e këtij vendi është shfaqur hapur, madje dhe pa asnjë shkak e provokim, urrejtja ndaj shqiptarëve, që është manifestuar kryesisht me kore me karakter racist e diskriminues por dhe me djegie flamuri. Dicka e ngjashme ka ndodhur më 31 maj të vitit 2008 në ndeshjen miqësore mes Gjermanisë dhe Serbisë të luajtur në Gelsenkirshen. Tifozët serbë, në një ndeshje, ku Shqipëria nuk kishte asnjë lidhje, dogjën në tribuna flamurin shqiptar. Në atë kohë ngjarja kaloi pa shumë bujë dhe raportime, duke qenë se ishte një ndeshje miqësore. Por ajo që bëri “masë” ishte ngjarja e 12 tetorit të vitit 2010, në takimin mes Italisë dhe Serbisë, i luajtur në Xhenovë. Në atë përballje, tifozët serbë jo vetëm që shkaktuan ndërprerjen e sfidës, e cila u fitua 3-0 në tavolinë nga të kaltrit, por Ivan Bogdanov, i cili ishte i pranishëm në fushë dhe në ndeshjen e para pak ditëve me Shqipërinë, dogji flamurin kuqezi duke shfaqur hapur urrejtjen serbe ndaj shqiptarëve.
Përpara këtyre fakteve, më shumë sesa shqiptarët, janë serbët ata që shfaqen si“mbartës” të një nacionalizmi të vjetruar, i cili i ka rrënjët e ngulura thellë jo vetëm në grupime të dhunshme, si në rastin e tifozerive, por dhe në shoqëri, duke qënë se pamjet e 31 majit në stadiumin e “Gelsenkirshenit” tregojnë qartë se personat që djegin flamurin e një vendi fqinj, janë disa adoleshentë
als_Latn als_Latn als_Latn glg_Latn als_Latn als_Latn als_Latn als_Latn